**ZA ZAPOSLENE U LIDLU: I BONUS I POVEĆANJE plate**

**Sve zaposlene u Lidlu očekuju dobre vesti sa početkom nove poslovne godine – ovaj savremeni diskontni lanac najavio je povećanje zarada na svim nivoima od marta ove godine, kao i jednokratni podsticaj u visini od 50% ugovorene zarade koji će biti isplaćen sa februarskom platom.**

Ovo znači da će više od 3.000 zaposlenih u ovoj kompaniji u martu primiti jednu i po platu, nakon čega sledi uvećanje zarada kojim ovaj trgovac osigurava konkurentnu prednost kao jedan od najpoželjnijih poslodavaca u Srbiji. Već je poznato da zaposleni na poziciji prodavca u Lidlu imaju iznadprosečna mesečna primanja u sektoru trgovine hranom, a pomenuto povećanje Lidl prodavcima u proseku donosi oko 10% više na postojeće zarade.

Pored gore navedenog, u prethodnih godinu dana, Lidl je svojim zaposlenima na operativnim pozicijama u Prodaji i Logistici obezbedio i novogodišnje vaučere za kupovinu u Lidlu od 24.000 dinara, jednokratnu isplatu od 30.000 početkom jeseni i povećanje plate od oko 10% u martu 2022. To znači da su ovi zaposleni Lidla u samo godinu dana zabeležili značajnu razliku u ukupnim primanjima, pored ostalih benefita koje ovaj poslodavac nudi.

Uz pomenuto, Lidl Srbija je kao trgovinski lanac, specifičan po tome što zaposlenima na operativnim pozicijama u Prodaji i Logistici prilikom zaposlenja ugovorom unapred garantuje godišnja povećanja zarade do navršene četiri godine na datoj poziciji.

Lidl je nedavno, treći put zaredom, dobilo evropski prepoznato priznanje Top Employer, koji stavlja u fokus odnos kompanije prema zaposlenima i izdvaja one koje su u toj oblasti postigle najviše standarde.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 65 prodavnica u 37 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: dragana.milacak@redc.rs, Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)